**VILÁGJÁTÉK® - életstílus-megismerés**

**I. Alapok**

**a VILÁGJÁTÉK® alkalmazása a pszichodiagnosztikában**

**és felhasználása a pszichoterápiában.**

A Magyar Individuálpszichológiai Egyesület és a Polcz Alaine Alapítvány együttműködésének eredményeként jött létre a képzés. A világ-technika elterjedt a világ számos országában, változatos indikációs területen és többféle analitikus iskolai szemléletmódban használják. A képzés hozzájárul Polcz Alaine által Magyarországon meghonosított és továbbfejlesztett Világjáték®nak a szakmai célú megismertetéséhez, terjesztéséhez, a diagnosztikai és terápiás tudás gyarapításához.

**A képzés célkitűzése**

A képzés során a Világjáték® diagnosztikai és terápiás alkalmazásának megismerésére és elsajátítására nyílik lehetősége a résztvevőknek. Esetismertetések és szupervíziós megbeszélés révén minden kérdéskör bemutatása szorosan kapcsolódik a gyakorlati munkához és sokféle alkalmazáshoz. A képzés tematikáját kiegészíti az individuálpszichológiai szemléletű világépítés- és játék- elemzés, amely az életstílus megismerésének eszközeként a diagnosztikai és terápiás folyamatok módszere is egyben.

**A továbbképzés célcsoportja**

Végzős pszichológus hallgatók, pszichológus diplomával rendelkezők, pedagógiai szakpszichológusok, gyermek- és ifjúsági klinikai szakpszichológusok és gyermekpszichiáterek.

**Tematika**

* Az aktív játékdiagnosztika és játékterápia fogalma és a világ-technika története, a teszt különféle változatai.
* A Világjáték® alkalmazásának követelményei, feltételei. A vizsgálati módszer technikája. Az értékelés szempontjai és szimptomatikus jegyek. A világ-technika változatai és használata, aktív játékterápia.
* A Világjáték® felhasználása különböző területeken: intellektuális képességek megjelenése, krízis helyzet, indulatkezelési problémák, szorongásos tünetek, kommunikációs nehézséggel küzdő gyermekek esetén.
* Az individuálpszichológiai szemlélet alkalmazása az elemzés során (családkonstelláció, életstílus, téves cél, életfeladatok). Az életstílus elemzés használata a gyermekek terápiájában a világ-technikán keresztül – verbalizálás, átdolgozás.

**A képzés munkaformái:**

1. Előadások, szemináriumok

2. Esetismertetések és demonstrációk (video, építés), az aktuális kérdéshez kapcsolódóan. Szupervíziós esetmegbeszélés.

**Alkalmazási területek:**

Gyermek- és serdülőkori pszichodiagnosztika, nevelési tanácsadás, iskolapszichológia, játékterápia, kutatás, szakirányú oktatás.

**Követelmények:**

Egyetemi szintű pszichológiaszakon szerzett diploma, vagy végzős hallgató esetében a záró évfolyam megkezdésének igazolása.

**Részvételi kötelezettség, max. 20%-os hiányzási tűréshatárral.**

**A tematikai egység végén vizsgára kerül sor, teszt formájában.**

**A tanúsítvány kiadásának feltétele:**

A tanfolyami követelmények és a záró vizsga teljesítése.

**Óraszám: 36 tanóra**

A képzési időpontok: *2017. február 11., február 25., március 18., április 1., április 22., és május 27.*

A képzés szombatonként délelőtt 9-14 óráig, 6 tanórában történik.

Résztvevők száma: maximum 14 fő

**Képzési díj: 59.900,- Ft.** (Lehetőség van két részletben fizetni. Jelentkezéskor és márc. 11-ig)

20% kedvezményben részesülnek a nappali tagozatos egyetemi hallgatók, a kismamák, kisgyermeket otthon nevelő édesanyák.

**Képzés helyszíne: Budapest**

MIPE Központ (1087 Bp., Fiumei út 3.) vagy a Polcz Alaine Alapítvány által biztosított oktatási hely

OFTEX rendszerben akkreditációs száma: SE-TK/2018.I./00074– 60 kreditpont.

A jelentkezés módja: A hivatalos regisztráció a jelentkezési lap kepzes@polczalapitvany.hu email-címre való visszaküldésével történik.

A jelentkezési lap letölthető a www.mipe.hu oldalról, vagy kérésre emailben küldünk.

Jelentkezési határidő: 2018. február 02.

A tanfolyamról információt ad és a jelentkezéseket regisztrálja:

**Träger Gábor**

email: kepzes@polczalapitvany.hu

T: 06 70 636-2200

Szakmai kérdésekben segít:

**Oláh Ibolya**

e-mail: oibolya@hotmail.com